
PRIJEDLOGU VI. IZMJENA I DOPUNA PROSTORNOG PLANA 
OSJEČKO-BARANJSKE ŽUPANIJE I

STRATEŠKOJ STUDIJI O UTJECAJU VI. IZMJENA I DOPUNA 
PROSTORNOG  PLANA OSJEČKO-BARANJSKE ŽUPANIJE NA OKOLIŠ 



Osječko-baranjska županija, Upravni odjel za prostorno uređenje, graditeljstvo i zaštitu okoliša u postupku je izrade VI. Izmjena i dopuna Prostornog plana Osječko-baranjske županije (u daljnjem tekstu: Plan).
 
Ciljevi izmjena i dopuna PPOBŽ su: 
· doprinijeti ostvarivanju klimatskih i energetskih ciljeva RH omogućavanjem stvaranja čiste energije,
· smanjiti ugljični otisak, što doprinosi ostvarenju klimatskih i energetskih ciljeva RH, 
· omogućiti intenzivniju uporabu energije iz obnovljivih izvora gradnjom postrojenja za proizvodnju električne i/ili toplinske energije koja kao resurs koriste alternativne odnosno obnovljive izvore energije s naglaskom na solarne elektrane te geotermalnu energiju,
· povećati energetsku neovisnost pravnih subjekata, što će doprinijeti konkurentnosti i održivosti gospodarstva, kako Županije, tako i RH, 
· omogućiti razvoj gospodarstva fleksibilnijim propisivanjem uvjeta za formiranje izdvojenih građevinskih područja izvan naselja gospodarske i ugostiteljsko-turističke namjene te uvjeta za gradnju izvan građevinskih područja, 
· pojednostaviti osnivanja novih eksploatacijskih polja ugljikovodika, 
· olakšati provedbu PPOBŽ usklađenjem s posebnim propisima, dokumentima i podacima javnopravnih tijela. 

Na temelju dostavljenog Mišljenja Ministarstva gospodarstva i održivog razvoja, Uprave za procjenu utjecaja na okoliš i održivo gospodarenje otpadom (KLASA: 351-03/23-01/218, URBROJ: 517-05-1-1-23-2 od 14. veljače 2023. godine) utvrđena je obveza provođenja postupka strateške procjene utjecaja Plana na okoliš. 

Strateška procjena sukladno odredbi članka 67. Zakona provodi se tijekom izrade Nacrta prijedloga Plana prije utvrđivanja konačnog  prijedloga i upućivanja u postupak donošenja, na način propisan Zakonom i Uredbom o strateškoj procjeni utjecaja strategije, plana i programa na okoliš ("Narodne novine" broj 3/17., u daljnjem tekstu: Uredba). 

[bookmark: _Hlk173148286]Nositelj izrade Plana i nadležno tijelo za provedbu postupka strateške procjene utjecaja na okoliš je Upravni odjel za prostorno uređenje, graditeljstvo i zaštitu okoliša Osječko-baranjske županije dok je stručni izrađivač Plana Javna ustanova Zavod za prostorno uređenje Osječko-baranjske županije.

Za ovlaštenika izrade Strateške studije utjecaja na okoliš odabran je DVOKUT-ECRO d.o.o. iz Zagreba, slijedom provedenih postupaka nabave. 

[bookmark: _Hlk173146196]	       Na temelju odredbi članka 67. Zakona o zaštiti okoliša ("Narodne novine" broj 80/13., 153/13., 78/15., 12/18. i 118/18.), članka 23. Uredbe, a u svezi članaka 12., 16. i 17. Uredbe o informiranju  i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08.) te članka 94. i članka 98. stavka 4. Zakona o prostornom uređenju ("Narodne novine" broj 153/13., 65/17., 114/18., 39/19., 98/19. i 67/23.) Upravni odjel za prostorno uređenje, graditeljstvo i zaštitu okoliša Osječko-baranjske županije je obvezan Stratešku studiju o utjecaju VI. Izmjena i dopuna Prostornog plana Osječko-baranjske županije na okoliš (u daljnjem tekstu: Strateška studija), uključujući i njen ne-tehnički sažetak te Prijedlog VI. Izmjena i dopuna Osječko-baranjske županije (u daljnjem tekstu: Prijedlog Plana), uputiti na javnu raspravu, koja uključuje objavu na internetskoj stranici Osječko-baranjske županije, na oglasnoj ploči  Osječko-baranjske županije, u „Županijskom glasniku“, dnevnom tisku „Glas Slavonije“, u informacijskom sustavu prostornog uređenja (ISPU) www.mpgi.gov.hr i na mrežnim stranicama Javne ustanove Zavod za prostorno uređenje Osječko-baranjske županije www.prostorobz.hr, javni uvid i javno izlaganje.  

 Dana 20. kolovoza 2024. godine Zamjenik župana koji obnaša dužnost župana je donio Odluku o upućivanju Strateške studije o utjecaju VI. Izmjena i dopuna Prostornog plana Osječko-baranjske županije na okoliš i VI. Izmjena i dopuna Prostornog plana Osječko-baranjske županije na javnu raspravu (KLASA: 351-04/23-01/1, URBROJ: 2158-02-24-71).

       Javna rasprava trajat će 30 dana i održat će se od 5. rujna do 5. listopada 2024. godine.
       Cjelovita Strateška studija uključujući i njen ne-tehnički sažetak te Prijedlog Plana će s danom početka javne rasprave biti dostupna javnosti na internetskoj stranici Osječko-baranjske županije:

· https://www.obz.hr/index.php/savjetovanje-s-zainteresiranom-javnoscu-obz i
· https://www.obz.hr/index.php/oglasnik/zastita-okolisa-javne-rasprave-i-uvidi/9-explore/2253-spuo-plan-gospodarenja-otpadom-osjecko-baranjske-zupanije.
 
Tijekom javne rasprave, javni uvid se može obaviti svakim radnim danom od 9:00 do 14:00 sati u pisarnici Osječko-baranjske županije u Osijeku, Županijska 4. 

Javno izlaganje održat će se 18. rujna 2024. godine u Velikoj vijećnici Osječko-baranjske županije, Županijska 4, Osijek s početkom u 11:00 sati. Na javnom izlaganju osigurat će se nazočnost i sudjelovanje predstavnika Upravnog odjela za prostorno uređenje, graditeljstvo i zaštitu okoliša Osječko-baranjske županije, izrađivača Prijedloga Plana i izrađivača Strateške studije. Obavijest o eventualnoj promjeni mjesta, datuma i načina održavanja javnog izlaganja bit će objavljena na internetskoj stranici Osječko-baranjske županije.

U javnoj raspravi mogu sudjelovati sve fizičke i pravne osobe, odnosno zainteresirana javnost koja za vrijeme trajanja javne rasprave može davati prijedloge, mišljenja i primjedbe, koji se mogu:
· upisati u knjigu primjedbi koja će biti izložena na mjestu javnog uvida,
· dati na zapisnik za vrijeme javnog izlaganja,
· dostaviti u pisanom obliku na adresu: Osječko-baranjska županija, Upravni odjel za prostorno uređenje, graditeljstvo i zaštitu okoliša Osječko-baranjske županije, u Osijeku, Europske avenije 11, s naznakom: „Javna rasprava o Prijedlogu VI. Izmjena i dopuna Prostornog plana Osječko-baranjske županije i Strateškoj studiji o utjecaju VI. Izmjena i dopuna Prostornog plana Osječko-baranjske županije na okoliši“  i
· dostaviti na adresu elektroničke pošte: graditeljstvo@obz.hr, zaključno 5. listopada 2024. godine.
       
Svi prijedlozi, mišljenja i primjedbe moraju biti napisani čitko i razumljivo, uz ime i prezime, adresu i potpis podnositelja.  Prijedlozi, mišljenja i primjedbe koji ne budu dostavljeni u roku i čitko napisani neće se uzeti u razmatranje.

Organizator i nositelj postupka savjetovanja je Upravni odjel za prostorno uređenje, graditeljstvo i zaštitu okoliša Osječko-baranjske županije.

Pozivamo vas na sudjelovanje u postupku Savjetovanja, za koju potrebu su Vam na raspolaganju utvrđeni:
· Prijedlog Plana 
· Strateška studija 
· Ne-tehnički sažetak 
· Obrazac sudjelovanja u savjetovanju 



